ТӨСӨЛ

АЙМАГ, СУМ, НИЙСЛЭЛ, ДҮҮРГИЙН ИРГЭДИЙН

ТӨЛӨӨЛӨГЧДИЙН ХУРЛЫН ТОГТООЛ

...оны ... сарын ... өдөр Дугаар ..... ........

Иргэдийн Төлөөлөгчдийн Хурлын

хуралдааны дэг батлах тухай

Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуулийн 48 дугаар зүйлийн 48.1 дэх хэсэг, 46 дугаар зүйлийн 46.9 дэх хэсгийг тус тус үндэслэн аймаг, сум, нийслэл, дүүргийн иргэдийн Төлөөлөгчдийн Хурлын .... хуралдаанаас ТОГТООХ нь:

1.“Иргэдийн Төлөөлөгчдийн Хурлын хуралдааны дэг”-ийг хавсралтаар баталсугай.

2. ИТХ-ын Хуралдааны дэгийг мөрдөж ажиллахыг аймаг, сум, нийслэл, дүүргийн иргэдийн Төлөөлөгчдийн Хурлын Төлөөлөгчид, тухай шатны Засаг дарга, иргэдийн Төлөөлөгчдийн Хурлын Ажлын алба, хуралдаанд оролцогчдод үүрэг болгосугай.

ГАРЫН ҮСЭГ

 Аймаг, сум, нийслэл, дүүргийн иргэдийн

Төлөөлөгчдийн Хурлын 202... оны .... сарын

... өдрийн ... хуралдааны ... дугаар

тогтоолын хавсралт

**ИРГЭДИЙН ТӨЛӨӨЛӨГЧДИЙН ХУРЛЫН**

**ХУРАЛДААНЫ ДЭГ**

Аймаг, сум, нийслэл, дүүргийн Иргэдийн Төлөөлөгчдийн Хурлын хуралдааныг аймаг, нийслэлийн иргэдийн Төлөөлөгчдийн Хурлын хувьд тухайн шатны Нутгийн Удирдлагын Ордонд, сум, дүүргийн иргэдийн Төлөөлөгчдийн Хурлын хувьд тухайн шатны Засаг даргын Тамгын газрын хурлын танхимд 202...оны ...сарын ...ний өдрийн ...цагт эхэлж, энэхүү дэгийг мөрдөнө.

1. Хуралдааныг аймаг, сум, нийслэл, дүүргийн ИТХ-ын дарга, түүний эзгүйд Хурлын даргын санал болгосноор төлөөлөгчдийн аль нэг нь удирдах ба ирцийг танилцуулж, хуралдаан нээснийг мэдэгдэнэ.
2. Сүлд дуу эгшиглэнэ.
3. Хуралдааны дарга хуралдааны дэд даргыг сонгуулах асуудал байна...гээд нэр дэвшүүлэх ажлыг эхлүүлж, санал, хураалт явуулж, олонхийн саналаар дэд даргыг сонгуулан хуралдаан удирдах байранд урьж, амжилт хүснэ
4. Хуралдааны хэлэлцэх асуудлын төлөвлөгөөний төслийг танилцуулж, төсөл дээр нэмэх, хасах санал байгаа эсэхийг тодруулж, хэлэлцүүлж, санал хураалт явуулж, олонхийн саналаар батлуулна.
5. Хуралдааны дэгийн төслийг танилцуулж, төсөл дээр нэмэх, хасах санал байгаа эсэхийг тодруулж, хэлэлцүүлж, санал хураалт явуулж, олонхийн саналаар батлуулна.
6. Хэлэлцэж байгаа асуудлаар гарах шийдвэрийн төслийг эцэслэн боловсруулах зорилгоор Редакцийн комисс байгуулж ажиллуулна. Редакцийн комиссийн анхдугаар хурлыг хуралдааны удирдлагын зүгээс хийлгэж, даргыг сонгуулан хуралдаанд мэдэгдэж, ажиллахад нь зориулж бэлтгэсэн хавтсыг холбогдох материалын хамт хүлээлгэн өгч, тусгайлан бэлдсэн байранд урьж суулган ажилд нь оруулна.
7. Хуралдааны явцад санал хураалтын дүнг гаргах Тооллогын комиссыг байгуулан ажиллуулна. Тооллогын комиссын анхдугаар хурлыг хуралдааны удирдлагын зүгээс хийлгэж, даргыг сонгуулан хуралдаанд мэдэгдэж, ажиллахад нь зориулж бэлтгэсэн материалыг хүлээлгэн өгч, тусгайлан бэлдсэн байранд урьж суулгана.
8. Хуралдааны дарга тус хуралдаанд урилгаар оролцож байгаа хүмүүсийг танилцуулна.
9. Тухайн хэлэлцэж байгаа асуудлаар Төлөөлөгчдийн үг хэлэх хугацаа хүн тус бүрт эхний удаа ... хүртэл минут, хоёр дахь удаа ... хүртэл минут, гурав дахь удаа ... хүртэл минут байна.
10. Тухайн асуудлаар асуулт асуух, санал хэлэх Төлөөлөгчдийн нэрсийг хуралдааны удирдлагын зүгээс урьдчилан авч дараалалд оруулна.
11. Төлөөлөгчөөс тавьсан холбогдох асуултад хариулах хугацаа ... хүртэл минут байна.
12. Утга агуулгын болон ажлын уялдаа холбоог харгалзан үндсэн чиглэл, төсвийн тухай илтгэлүүд, Аудитын болон Хурлын хорооны санал дүгнэлтийг хамтруулан тавьж нэг багц асуудал болгон хэлэлцэж, асуулт хариулт, санал шүүмжлэлийг нэг мөр явуулна.
13. Зохион байгуулалтын асуудлаар явуулах санал хураалтыг нэг хүн нэр дэвшсэн тохиолдолд илээр, 2 ба түүнээс дээш хүн нэр дэвшсэн тохиолдолд нууцаар явуулж шийдвэрлэнэ.
14. Тухайн хэлэлцэж байгаа асуудлаар эцсийн шийдвэр гаргах, асуулт, хариулт, санал, шүүмжлэлийг таслахдаа санал хураалт явуулж, олонхийн саналаар шийдвэрлэнэ.
15. Хэлэлцэж байгаа асуудлаар цөөнх болсон Төлөөлөгчдийн үндэслэл саналыг сонсож, дахин санал хураалт явуулж болно.
16. Санал шүүмжлэлийг хуралдааны удирдлагад бичгээр өгч болно. Бичгээр өгсөн санал шүүмжлэлийг хуралдааны удирдлага танилцуулах бөгөөд шаардлагатай гэж үзвэл Редакцын комисст шилжүүлнэ.
17. Асуулт тавих, үг хэлэх, санал шүүмжлэл гаргах зөвшөөрлийг хуралдааны удирдлага олгож, тогтоосон хугацааг баримтална.
18. Хэлэлцэж байгаа асуудлын талаар хурлын Хорооны санал, дүгнэлтийг тухайн хорооны дарга, эсхүл хорооны хуралдаанаас томилогдсон гишүүн танилцуулна.
19. Хэлэлцэж байгаа асуудалтай холбогдуулан нам, эвслийн бүлэг завсарлага авч болох бөгөөд завсарлагын хугацаа ... /цаг, минут/ байна.
20. Нам, эвслийн бүлэгт олгосон завсарлагын хугацааг сунгах шаардлага гарвал тухайн шатны ИТХ-ын хуралдаанаар шийдвэрлэх бөгөөд тогтоосон хугацааг чанд баримтална.
21. Хуралдаанд урилгаар оролцогсод зөвлөх эрхтэй оролцох бөгөөд хуралдааны удирдлагаас зөвшөөрөл авч ... хүртэл минут үг хэлж болно.
22. Хуралдааны танхимд иргэдтэй харилцах ............дугаарын “ШУУД УТАС” ажиллана.
23. Хуралдаанд албан байгууллага, иргэдээс ирүүлсэн хувь хүний нэр төртэй холбоотойгоос бусад саналыг багцлан танилцуулж, шаардлагатай бол холбогдох албан тушаалтнаар хариу тайлбар өгүүлнэ.
24. Хуралдааныг телевизээр шууд дамжуулах ба төв, орон нутгийн хэвлэл мэдээллийн байгууллагуудтай хамтран ажиллаж, иргэдийг мэдээллээр хангах боломжийг бүрдүүлнэ.
25. Хуралдааныг 2 цаг тутам 15 минутын завсарлагаатай явуулна.
26. Өдрийн их завсарлага ...... цагийн хооронд үргэлжилнэ.
27. Хуралдаан тухайн ажлын өдөрт багтахгүй бол үргэлжлүүлэх аль эсвэл дараачийн өдөрт шилжүүлэх асуудлыг санал хураалт явуулж олонхийн саналаар шийдвэрлэнэ.
28. Хуралдааны дарга тухай шатны хуралдааны дэгийн дагуу амжилттай явагдаж өндөрлөж буйг дүгнэн, хуралдааныг хаасныг мэдэгдэнэ.
29. Аймаг, сум, нийслэл, дүүргийн иргэдийн Төлөөлөгчдийн Хурлын Анхдугаар, Ээлжит, Ээлжит бус /хүндэтгэлийн, нүүдлийн гэх мэт/ хуралдааны дэгийг хэрэгжүүлэхтэй холбогдсон бусад асуудлыг “Аймаг, сум, нийслэл, дүүргийн иргэдийн Төлөөлөгчдийн Хурлын үйл ажиллагааны үндсэн журам”-аар зохицуулна.

-- 000 --